พัฒนาตลาดปลาท่าไหลหลอด อำเภอท่าคันโท จังหวัดกาฬสินธุ์ เป็นแหล่งท่องเที่ยวเชิงเศรษฐกิจ
คณะสำรวจจังหวัดกาฬสินธุ์ นายเลิศบุศย์ กองทอง รองผู้ว่าราชการจังหวัดกาฬสินธุ์ พร้อมคณะ ลงพื้นที่บ้านดงบัง ตำบลดงสมบูรณ์ อำเภอท่าคันโท จังหวัดกาฬสินธุ์ สำรวจตลาดปลาท่าไหลหลอด ซึ่งถือเป็นจุดที่สร้างรายได้ให้แก่ชาวบ้าน โดยเป็นจุดที่ชาวบ้านนำปลาที่ได้จากการตกสะดุ้ง หรือยกยอ มาขายให้แก่ประชาชน หรือผู้ที่สัญจรไปมา เนื่องจากอยู่ในพื้นที่เชื่อมต่อ  ระหว่างอำเภอท่าคันโท จังหวัดกาฬสินธุ์ กับอำเภอวังสามหมอ จังหวัดอุดรธานี คั่นด้วยลำน้ำปาวและด้วยความอุดมสมบูรณ์ทางธรรมชาติชาวบ้านในบ้านดงบัง ส่วนใหญ่ประกอบอาชีพประมง ด้วยการจับปลา สัตว์น้ำในลำน้ำปาว  มาแปรรูป จำหน่ายให้กับประชาชน ที่เรียกว่า "ตลาดปลาท่าไหลหลอด" โดยนอกจากจะจำหน่ายปลาป้อม หรือปลาในตระกูลปลาสวาย ที่มีน้ำหนักตัวขนาดใหญ่ เป็นนิยมของผู้บริโภคแล้ว ยังมีการแปรรูปเป็นปลาร้า ปลาส้ม ปลาตากแห้ง แหนมหลา ปลาสายเดี่ยว หลากหลายชนิด มาจำหน่ายรองผู้ว่าราชการจังหวัดกาฬสินธุ์ กล่าวว่า ด้วยความสมบูรณ์ของทรัพยากรธรรมชาติ โดยเฉพาะสัตว์น้ำในพื้นที่บ้านดงบัง ตำบลดงสมบูรณ์ แห่งนี้ ชาวบ้านสามารถจับสัตว์น้ำได้ตามธรรมชาติ โดยไม่ใช่เป็นการเลี้ยงในกระชัง ใช้เครื่องการประมงแบบพื้นถิ่น กลายเป็นวิถีชีวิตของชาวบ้านที่น่าสนใจ สามารถต่อยอดให้เป็นแหล่งท่องเที่ยวเชิงเศรษฐกิจได้